Расійскі інтэлектуал Чхарцішвілі, які на хвалі вулічных пратэстаў апошняга года рэзка пайшоў у палітыку, напэўна ж здольны разважаць аб грамадска-палітычных праблемах сваёй Айчыны не меней разгорнута, чым беларускі інтэлектуал Мацкевіч — аб праблемах нашай грамады. Аднак жа там на паласу трапіў сціслы, мускулісты тэкст, пра які хочацца сказаць: з песні слова не выкінеш. Тэкст, што ад пачатку да канца здольны прымагнічваць увагу дастаткова шырокай публікі. Тэкст, на які, урэшце, стае часу чалавеку ХХІ стагоддзя.